kardosdrur/scandi-wiki huggingface dataset:
Shu-bi-dua 11

Shu-bi-dua 11 er navnet på Shu-bi-duas ellevte album, som udkom på LP i 1985 og senere blev genudgivet på CD i 1990. Albummet blev på ny genudgivet i remasteret version på CD og som download i 2010 under navnet "Deluxe udgave". Dette album er det eneste, hvor forsangeren Michael Bundesen ikke medvirker, idet han var trådt ud af gruppen året inden for at være med til at starte Kanal 2 op.

Albummet solgte omkring 50.000 eksemplarer, hvilket var markant mindre end tidligere albums.

Spor 

Spor 11-13 er bonusnumre, som kun findes på de remastered cd- og downloadudgaver fra 2010. "Radio Rita" er tidligere udgivet på albummet Da mor var dreng samt opsamlingerne 32 hits og Shu-bi-dua 200, "Himlens fugle" er tidligere udgivet på albummet Da mor var dreng samt opsamlingen Shu-bi-dua 200, og "Did he call to say "I love you"" er tidligere udgivet på albummet Da mor var dreng.

Alle titler og sporlængder er taget fra 2010-downloadudgaverne.

Referencer

Eksterne henvisninger 
 Bundesen og Hardinger fortæller om 11'eren
 

Album fra 1985
Shu-bi-dua-album
Shu-bi-dua 12

Shu-bi-dua 12 er navnet på Shu-bi-duas tolvte album, som udkom i 1987. Albummet blev på ny genudgivet i remasteret version på CD og som download i 2010 under navnet "Deluxe udgave". Albummet er det eneste hvor Søren Jacobsen medvirker.

Spor 

Spor 11 er et bonusnummer, som kun findes på de remastered cd- og downloadudgaver fra 2010. Medley'et er tidligere udgivet på opsamlingen Shu-bi-læum.

Alle titler og sporlængder er taget fra 2010-downloadudgaverne.

Eksterne henvisninger 
 Bundesen og Hardinger fortæller om 12'eren
 

Album fra 1987
Shu-bi-dua-album
32 hits

32 hits er et opsamlingsalbum med Shu-bi-dua. Albummet udkom i 1988.

Spor

Eksterne henvisninger 
 

Opsamlingsalbum fra 1988
Shu-bi-dua-opsamlingsalbum
Roy Stone

Roy Stone (16. oktober 1836 – 5. august 1905) var officer i Unionshæren under den amerikanske borgerkrig. Han huskes mest for sit hårdnakkede forsvar af McPherson Farmen under slaget ved Gettysburg.

Biografi 
Stone blev født i Plattsburg, New York, som søn af Ithiel V. og Sarah Stone. Hans familie havde været blandt de første, som slog sig ned i området, og hans far ejede et stort gods. Som ung var han ingeniør og skovhugger. Stone giftede sig med Mary Elizabeth Marker i den presbyterianske kirke i Pittsburgh den 14. august 1862. De fik to børn, sønnen Richmond og datteren Margaret.

Borgerkrigen 
Stone gjorde først tjeneste som major for 13. Pennsylvania reserve regiment, et regiment som kom i kamp flere gange, herunder Slaget ved Antietam. Stone vendte tilbage til Pennsylvania for at hjælpe med til at rekruttere nye regimenter. Han blev udnævnt til oberst for det nyopstillede 149. Pennsylvania Infanteri i 1863. Han førte en brigade i 1. Korps i Army of the Potomac under Gettysburg kampagnen. Den 1. juli 1863, på førstedagen af slaget ved Gettysburg, bremsede hans brigade, der bestod af uøvede tropper, som ikke tidligere havde været i kamp, flere angreb fra de konfødererede indtil Iron Brigaden og andre unionsenheder faldt tilbage. Stones mænd var blandt de sidste som trak sig tilbage fra deres sektor. Stone blev alvorligt såret i hoften og armen i kampene på McPhersons Ridge, og han vendte hjem for at blive rask. 

Efter sin tilbagevenden til aktiv tjeneste gjorde Stone kort tjeneste som brigadechef i James Wadsworth's fjerde division i 5. korps. Han blev fjernet fra posten under Overland kampagnen i 1864 af Ulysses S. Grant. Derefter blev Stone kommandant i Alton militærfængslet i Alton, Illinois i slutningen af krigen. Stone blev udnævnt til midlertidig brigadegeneral den 7. september 1864, for "modig indsats under krigen, især ved Gettysburg".

Efter krigen 
Efter krigen blev Stone en ledende fortaler for etablering af gode veje i Amerika. Hans indsats førte til store ændringer og forbedringer i bygning og design af hovedveje. Han vendte tilbage til aktiv tjeneste under den Spansk-amerikanske krig.

Æresbevisninger 
Stone Avenue i Gettysburg National Military Park er opkaldt efter ham.  The palmearten Roystonea er opkaldt til erindring om det arbejde han gjorde for vejbygning i Puerto Rico under erobringen af øen.

Kulturelle referencer 
 Omtales i artikel om Interstate Highway System .

Referencer 

 Federal Highway Administration biografi om Stone

Personer fra New York
Militærfolk fra USA
Personer i den amerikanske borgerkrig
Raurisdalen

Raurisdalen (tysk: Raurisertal) er en dal beliggende i Pinzgau i den østrigske delstat Salzburg. Dalen ligger i købstadskommunen Rauris nord for Alpernes hovedkam mellem Fuscherdalen i vest og Gasterinerdalen mod øst og den udmunder i Salzachdalen. Dalens slutning kaldes Kolm Saigum og ligger ved foden af Hohe Tauern.

I Raurisdalen ligger i Nationalpark Hohe Tauern, og der findes i dalen flere uddøende dyrearter og i dalen findes en af de sidste gribbereservater. Endvidere er dalen kendt for tidligere tiders guldudvinding fra de omkringliggende bjerge.

Eksterne henvisninger 
 raurisertal.at

Dale i Østrig
Dale i Alperne
Jorden rundt i 80 dage

Jorden rundt på 80 dage (Le tour du monde en quatre-vingts jours) er en roman af Jules Verne. Den udkom i 1873 og i 1877 på dansk.

Referat 

Romanen handler om, hvordan Phileas Fogg og hans nye tjener, Jean Passepartout, forsøger at rejse rundt om jorden på 80 dage. De gør det for at vinde et væddemål om 20.000 britiske pund, som Phileas Fogg har indgået med medlemmer af Reformklubben. Undervejs får mange hindringer af detektiven Fix, som tror, at Phileas Fogg er en bankrøver på flugt. I Indien forelsker Phileas Fogg sig i en indisk fyrstinde, Aouda, som han reddede fra at blive brændt sammen med sin døde mand. Da de næsten er i mål, lykkes det Fix at anholde dem, så de bliver forsinket og Fogg tror, at han har tabt væddemålet. Efter at være løsladt, finder de ud af, at de vandt et døgn ved at krydse datolinien i Stillehavet, og at de er kommet en dag tidligere frem end ventet. Phileas Fogg vinder væddemålet og de 20.000 pund, og han gifter sig med Aouda.

Rejsen

Filmatiseringer og hørespil 
Den er filmatiseret adskillige gange, første gang som stumfilm i 1914. Den mest kendte filmversion er Michael Andersons fra 1956 med David Niven som Phileas Fogg. Der findes en nyere filmatisering med Steve Coogan som Phileas Fogg og Jackie Chan som hans kinesiske ven, der kan kampsport.

I 1958 blev der sendt et hørespil med Gunnar Lauring som Fogg og Erik Mørk som Passepartout.

Referencer

Eksterne henvisninger 

Jules Verne
Romaner fra Frankrig
Litteratur i 1873
Stærk tobak (album)

Stærk tobak er et blandet opsamlings- og livealbum med Shu-bi-dua. Albummet udkom i 1991 og indeholder ud over Shu-bi-duas eget materiale også nyfortolkninger af "Walkmand!", som stammer fra Michael Hardingers soloplade fra 1981 samt "Min kone og min mor", som Michael Bundesen har indspillet tidligere i sin karriere.

Spor 

Spor 1-5 er optaget på Charlottenlund Fort i 1990, spor 6-8 er optaget i Tivoli, København i 1982, og spor 9-10 er iflg. coveret indspillet "et hemmeligt sted", hvilket rent faktisk er i et studie, og publikumslyden er kunstigt tilføjet.

Eksterne henvisninger 
 

Shu-bi-dua-livealbum
Opsamlingsalbum fra 1991
Livealbum fra 1991
Shu-bi-dua-opsamlingsalbum
Rødby Pumpestation

Rødby Pumpestation er en pumpestation, der ligger ved Kramnitse på Lolland. Den afvander ca. 20.000 hektar af den tidligere Rødby Fjord, der blev inddæmmet i 1873-1878 med anlæggelsen af det lollandske dige. Den nuværende pumpestation blev taget i brug i 1966 og pumper nu 20 m³ vand/sekund.

Den første pumpestation i Kramnitse blev anlagt i 1869 og pumperne blev drevet af dampmaskiner. Denne pumpestation havde dog kun en kort levetid. Før den tid havde befolkningen forsøgt sig med afvanding af fjorden via afvandingsgrøfter.

Efter Stormfloden 1872 blev der anlagt et nyt dige langs kysten for at afværge flere oversvømmelser, og i 1927 blev en ny pumpestation bygget. Ved opførelsen af pumpestationen blev der gravet kanaler på ca. 23-24 km. og brakgrøfter på hver 12. meter. Det maskinelle udstyr stammede bl.a. fra Holeby Diesel (2 stk. maskiner på hver 400 hk.). Med de nye afvandede arealer opstod eksistensbetingelser for en ny type fjordbonde, der udnyttede de muligheder for dyrkning og græsning, som den afvandede fjord gav. Efter 2. verdenskrig blev dyrkningen intensiveret ved hjælp af ny teknologi, og det blev tydeligt, at den gamle pumpestation ikke kunne sænke vandspejlet tilstrækkeligt til at påbegynde dræning af jorden, og det blev derfor nødvendigt med en ny pumpestation. Den seneste pumpestation med elektriske pumper blev taget i brug i 1966.

Referencer

Eksterne henvisninger 
Rødby Pumpestation

Inddæmningsprojekter i Danmark
Bygninger, konstruktioner og anlæg i Lolland Kommune
Debby Ryan

Debby Ryan (født 13. maj 1993) er en amerikansk skuespiller, bedst kendt for sin rolle i den amerikanske Disney Channel sitcom Det Søde Liv til Søs som Bailey Pickett og 16 Wishes som Abby Jensen

Hun var sammen med Josh Dun fra maj 2013.

Udvalgt filmografi 

 2012 – Jessie som "Jessie" Prescott
 2008–2014 – Det Søde Liv til Søs som Bailey Pickett
 2008 – The Longshots som Edith
 2010 – 16 wishes som Abby Jensen
 2012 – Radio Rebel som Tara Adams
 2018 - Insatiable som Patty Baldell

Video 

 2007 – Barney: Let's Go to the Firehouse as Teenager Girl and with an old friend.
 Greatest Story Ever Told (In German) – Tochter
 Nerd Law Series – Star Trek Nerd
 Not Alone – Invisible Girl

TV-reklamer 

 iDog Dance (2008)
 Game of Life: Twists and Turns (2007)
 iDog Amp'd (2007)

Referencer

Eksterne henvisninger 

 
 

Skuespillere fra Alabama
Tv-skuespillere fra USA
Børneskuespillere fra USA
WrestleMania 2

WrestleMania 2 var den anden udgave af pay-per-view-showet WrestleMania produceret af World Wrestling Federation. Det fandt sted 7. april 1986 fra tre forskellige steder:

 Nassau Veterans Memorial Coliseum i Uniondale, New York
 Rosemont Horizon i Rosemont, Illinois
 Los Angeles Memorial Sports Arena i Los Angeles, Californien

Hvert sted havde en main event og adskillige andre kampe. I New York var showets main event en boksekamp mellem Mr. T og Roddy Piper. I Rosemont var showets main event en battle royal med 20 wrestlere og NFL-spillere. I Los Angeles var showet main event en VM-titelkamp mellem Hulk Hogan og King Kong Bundy.

Resultater

Nassau Coliseum 

 Paul Orndorff kæmpede uafgjort The Magnificent Muraco (med Mr. Fuji)
 WWF Intercontinental Championship: Randy Savage (med Miss Elizabeth) besejrede George Steele
 Jake Roberts besejrede George Wells
 Mr. T (med Joe Frazier) besejrede Roddy Piper (med Bob Orton og Lou Duva) via diskvalifikation i en boxing match

Rosemont Horizon 

 WWF Women's Championship: The Fabulous Moolah besejrede Velvet McIntyre
 Corporal Kirschner besejrede Nikolai Volkoff i en flag match
 Battle Royal: André the Giant vandt en battle royal med 20 wrestlere og NFL-spillere
 André the Giant eliminerede Bret Hart til sidst.
 WWF World Tag Team Championship: British Bulldogs (Davey Boy Smith og Dynamite Kid) (med Ozzy Osbourne og Lou Albano) besejrede The Dream Team (Greg Valentine og Brutus Beefcake) (med Johnny Valiant)
 British Bulldogs vandt dermed VM-bælterne.

Los Angeles Memorial Sports Arena 

 Ricky Steamboat besejrede Hercules
 Adrian Adonis (med Jimmy Hart) besejrede Uncle Elmer
 Terry Funk og Hoss Funk (med Jimmy Hart) besejrede Junkyard Dog og Tito Santana
 WWF Heavyweight Championship: Hulk Hogan besejrede King Kong Bundy (med Bobby Heenan) i en steel cage match
 Hogan forsvarede dermed VM-titlen.

Wrestling
Wrestling i 1986
Shu-bi-dua 13

Shu-bi-dua 13 er navnet på Shu-bi-duas trettende album, som udkom i 1992. Albummet blev på ny genudgivet i remasteret version på CD og som download i 2010 under navnet "Deluxe udgave".

Sangen "Sexchikane" modtog prisen for "Årets Dansk Hit" ved Danish Music Awards i 1993. Sangen er en dansk udgave af Miriam Makebas sang "Pata Pata". Med 240.000 solgte eksemplarer var Shu-bi-dua 13 det bedst sælgende album i Danmark dette år.

Spor 

Spor 16-19 er bonusnumre, som kun findes på de remastered cd- og downloadudgaver fra 2010, og de stammer alle fra filmen Den røde tråd. "Schlaskenwaltz" er tidligere udgivet på opsamlingerne Shu-bi-læum og Shu-bi-dua 200, "Pop, Jazz & Balletskovitz" er tidligere udgivet på Shu-bi-dua 200, "Sweat-no" er tidligere udgivet på Shu-bi-læum.

Alle titler og sporlængder er taget fra 2010-downloadudgaverne.

Originalsange 
 Originalen til "Sexchikane" er "Pata Pata" (Miriam Makeba/Jerry Ragovoy)
 Originalen til "Min piges slikkepind" er "My Girl Lollypop" (Robert Spencer, Morris Levy, og Johnny Roberts)

Referencer

Eksterne henvisninger 
 Bundesen og Hardinger fortæller om 13'eren
 

Album fra 1992
Shu-bi-dua-album
Vi finner oss ikke i sexsjikane...

Vi finner oss ikke i sexsjikane... er navnet på Shu-bi-duas album, som udkom i 1992 i Norge. Albummet er en samling af tidligere udgivet materiale fra forskellige danske albummer.

Spor

Referencer

Eksterne henvisninger 
 

Shu-bi-dua 130
Shu-bi-dua 130
Album fra Norge
Shu-bi-dua 14

Shu-bi-dua 14 er navnet på Shu-bi-duas fjortende album, som udkom den 21. april 1993. Albummet blev på ny genudgivet i remasteret version på CD og som download i 2010 under navnet "Deluxe udgave".

Albummet var forudbestilt i 105.000 eksemplarer.

Spor 

Spor 15-16 er bonusnumre, som kun findes på de remastered cd- og downloadudgaver fra 2010. "Den røde grød" stammer fra tv-programmet Talkshowet med Jarl Friis-Mikkelsen og "Fangerne i Forden" stammer fra introen til tv-programmet Shu-bi-dua Unplugged fra 1994, hvor Shu-bi-dua parodierede tv-programmet Fangerne på Fortet. Begge numre er tidligere udgivet på opsamlingen Shu-bi-læum.

Alle titler og sporlængder er taget fra 2010-downloadudgaverne.

Originalsange 
 Originalen til "En mærkelig hoste" er "What Do You Want to Make Those Eyes at Me For" fra 1916. (Joseph McCarthy, Howard Johnson og James V. Monaco) Den blev udgivet i 1917 af Ada Jones og Billy Murray på Victor Records (katalog nummer 18224).

Kilder

Eksterne henvisninger 
 Bundesen og Hardinger fortæller om 14'eren
 

Album fra 1993
Shu-bi-dua-album
Shu-bi-40

Shu-bi-dua 40 er navnet på Shu-bi-duas album, som udkom i 1993. Albummet ligger uden for den normale kronologiske nummering af gruppens andre studiealbums og består af nyfortolkninger af klassiske engelske julesange i reggae-stil.

Spor

Eksterne henvisninger 
 Shu-bi-dua - Shu-bi-40 på Discogs
 

Shu-bi-dua 140
Shu-bi-dua 140
Shu-bi-dua 140
Paul Orndorff

Paul Parlette Orndorff (født 29. oktober 1949, død 12. juli 2021) var en amerikansk wrestler, der er mest kendt for sit arbejde i World Wrestling Federation og World Championship Wrestling, hvor han wrestlede under ringnavnet "Mr. Wonderful" Paul Orndorff. Han blev indsat i WWE Hall of Fame i 2005. 

Paul Orndorff skrev kontrakt med World Wrestling Federation i 1983, og i 1985 deltog han i den første udgave af WrestleMania, hvor han sammen med Roddy Piper mødte Hulk Hogan og Mr. T i showets main event. Han udfordrede Hulk Hogan for hans VM-titel adskillige gange i løbet af de næste par år, inden han holdt en lang pause pga. skader. Orndorff gjorde comeback, og i 1992 skrev han kontrakt med World Championship Wrestling, hvor han wrestlede indtil 1995, hvor han stoppede karrieren. Efter karriens ophør trænede han andre wrestlere.

Eksterne henvisninger 

 

Wrestlere fra USA
Live og glade dage

Live og glade dage er navnet på Shu-bi-duas album, som udkom i 1994.

Albummet indeholder 2 cd'er. CD 1 indeholder live optagelser fra Midtfyns Festival i 1994, Jelling Musikfestival i 1993 og Tivoli i 1992. CD 2 indeholder en unplugged koncertoptagelse lavet i et studie med publikum, som blev optaget i København den 21.-22. september 1994.

Spor

Referencer

Eksterne henvisninger 
 

Album fra 1994
Livealbum fra 1994
Shu-bi-dua-livealbum
Edward L. Thomas

Edward Lloyd Thomas (23. marts 1825 – 8. marts 1898) var en konfødereret general under den amerikanske borgerkrig fra staten Georgia.

Biografi 
Thomas blev født i Clarke County, Georgia i 1825 som søn af Edward Lloyd Thomas og Mary Hogue. Han tog eksamen fra Oxford College of Emory University, og gjorde tjeneste i den Mexicansk-amerikanske krig fra maj 1847 til august 1848 som Sekondløjtnant i et uafhængigt kompagni af beredne tropper fra Georgia. Inden da var han landmand i Whitfield County, Georgia.

Borgerkrigen 
Efter at Georgia trådte ud af Unionen blev Edward Lloyd Thomas oberst for 35. Georgia Infantry i oktober 1861. Regimentet blev tildelt Joseph R. Andersons brigade, som blev en del af A.P. Hills berømte "Lette division". Mens han gjorde tjeneste som leder af regimentet blev Thomas såret i Slaget ved Beaver Dam Creek under Syvdagesslaget. Såret var imidlertid ikke alvorligt og Thomas blev på slagmarken. Da Anderson tog af sted for at overtage ledelsen af Tredegar Iron Works i Richmond, blev Thomas forfremmet til general for at lede brigaden. Han beholdt denne stilling i resten af krigen. Edward Lloyd Thomas var tilstede under alle de større slag, som Army of Northern Virginia udkæmpede.

Da divisionschefen William Dorsey Pender blev dødeligt såret i Slaget ved Gettysburg, var Thomas den rangældste chef i dividionen. Det blev sagt, at han ikke blev forfremmet til at lede divisionen fordi han som en fra Georgia ikke blev foretrukket i en division, der bestod af to brigader fra North Carolina. Uanset årsagen forblev Thomas brigadechef indtil borgerkrigens slutning.

Efter krigen 
Efter krigen vendte han tilbage til Georgia og var landmand i Newton County, Georgia i nærheden af Covington, Georgia. I 1885 udpegede præsident Grover Cleveland ham til en stilling som særlig agent for Statens Jordkontor i Kansas. Senere blev han agent for det indianske kontor ved Sac og Fox Nationen i Indianerreservatet Oklahoma. Han døde i 1898 i South McAlester, og ligger begravet i Kiowa, Oklahoma.

Referencer 
 Warner, Ezra J., Generals in Gray: Lives of the Confederate Commanders, Baton Rouge: Louisiana State University Press, .

 Huff, Frederick Ware. Four Families: Winn, Thomas, Ware, Garrett of the southern United States from 1600s to 1993. Kennesaw, GA., Frederick Ware Huff, 1993.

Eksterne kilder 
 Kort biografi over Edward L. Thomas 
 35. Georgia 

Personer i den amerikanske borgerkrig
Personer fra Georgia
Shu-bi-dua 15

Shu-bi-dua 15 er navnet på Shu-bi-duas femtende album, som udkom i 1995. Albummet blev på ny genudgivet i remasteret version på CD og som download i 2010 under navnet "Deluxe udgave".

Spor 

Spor 16 og 17 er bonusnumre, som kun findes på de remastered cd- og downloadudgaver fra 2010. "Sexual harassman" er en engelsksproget reggae-udgave af sangen "Sexchikane" og tidligere udgivet på Shu-bi-læum. "Shu-bi-dua goes flat" er et remix af sangen "Står på en alpetop" og tidligere udgivet på EP'en Shu-bi-dua Goes Flat.

Alle titler og sporlængder er taget fra 2010-downloadudgaverne.

Referencer

Eksterne henvisninger 
 Bundesen og Hardinger fortæller om 15'eren
 

Album fra 1995
Shu-bi-dua-album
Femten skarpe skud

Femten skarpe skud er et opsamlingsalbum med Shu-bi-dua. Albummet udkom i 1996.

Spor

Eksterne henvisninger 
 

Opsamlingsalbum fra 1996
Shu-bi-dua-opsamlingsalbum
Shu-bi-du@ 16

Shu-bi-du@ 16 er navnet på Shu-bi-duas sekstende album, som udkom i 1997. Dette var det sidste album Michael Hardinger medvirkede på, inden han forlod bandet.

På præcis en måned havde albummet solgt platin (50.000 eksemplarer), og i starten af juli samme år opnåede albummet dobbelt-platin med 100.000 solgte eksemplarer.

Spor 

Alle titler og sporlængder er taget fra 2010-downloadudgaverne.

Melodien til "Michael" er skrevet af Smokey Robinson og Ronald White til gruppen The Temptations' sang "My girl", som blev udgivet i 1964. Den omtaler berømte personer, som ved navn Michael, såsom Mikael Jarnvig, Michael Learns to Rock, Michala Petri, Michael Laudrup, Michael Jackson, Michael Meyerheim, Michael Carøe, Michael Falch, Michael Juul Sørensen og Ib Michael, samt flere andre som Henrik Voldborg og Alex Nyborg Madsen.

"10 ? → Tina" er en række spørgsmål til Tina Kjær, som var en stor mediefigur på dette tidspunkt, og hun havde bl.a. udsendt en kalender med letpåklædte billeder.

"Den lille mands sang" er et forsvar for forhuden, og laver grin med omskæring.

"Hey, vi kan ikke rokke med ørene" er et heavy rock-nummer.

"Foggin' Rap" laver grund med ordet fuck, som var meget populært bl.a. rappere i perioden. Ordet undersættes til fog (tåge eller røg), således at en fogger er en lille røgmaskine og en motherfucker er en stor røgmaskine.

Spor 15 og 16 er bonusnumre, som kun findes på de remastered cd- og downloadudgaver fra 2010. "Tunnelåbningssang" er sangen "Sorgenfri" (fra Shu-bi-dua 7) med en ny tekst og blev indspillet i forbindelse med åbningen af Storebæltstunnellen i 1998, hvor Shu-bi-dua optrådte live med sangen. Medley'et er tidligere udgivet på opsamlingen Shu-bi-læum.

Anmeldelser 
Albummet fik blandede anmeldelser. Af de negative var Aktuelt's Lars Rix som mente at albummet ikke "lugter... af af hverken fugl eller fisk - men af penge."

Det modtog to stjerner i musikmagasinet GAFFA, Bl.a. skrev anmelderen om albummet, at "den er ikke sjovere end de foregående, bedre spillet eller bedre produceret. Den er bare Shu-bi-dua anno 1997." Ekstra Bladet og B.T. gav tre stjerner, mens Jyllands-Posten var mere positive og gav fem stjerner.

Referencer

Eksterne henvisninger 
 Bundesen og Hardinger fortæller om 16'eren
 

Album fra 1997
Shu-bi-dua-album
40 beste

40 beste er navnet på et opsamlingsalbum med Shu-bi-dua. Albummet udkom i 1997 i Norge.

Spor

Hitlister

Referencer

Eksterne henvisninger 
 

Opsamlingsalbum fra 1997
Album fra Norge
Shu-bi-dua-opsamlingsalbum
Shu-bi-dua BT

Shu-bi-dua BT er navnet på et opsamlingsalbum med Shu-bi-dua. Albummet blev solgt sammen med avisen B.T. i 1998 og var den første udgivelse, som indholdt en studieindspilning af nummeret "Tunnelåbningssang", som er sangen "Sorgenfri" med ny tekst. Shu-bi-dua spillede den live ved åbningen af Storebæltstunnellen i 1998.

Spor

Eksterne henvisninger 
 

Album fra 1998
Shu-bi-dua-opsamlingsalbum
AG Håndbold

AG Håndbold (Albertslund/Glostrup Håndbold) var en dansk håndboldklub med basis i Albertslund og Glostrup. Klubben blev i sommeren 2010 slået sammen med FCK Håndbold i AG København.

Historie 
I 2000 indledte Albertslund IF Håndbold og Glostrup Håndbold et holdfællesskab. I sommeren 2005 startede AG Håndbold en dialog med firmaet KasiGroups ejer Jesper Nielsen, også kendt som Kasi-Jesper, om et eliteprojekt, som skulle gå ud på at skaffe elitehåndbold til Københavns vestegn. Jesper Nielsen og hans familie havde haft tæt forbindelse til Glostrup Håndbold i mange år. I 2007 blev selskabet Albertslund/Glostrup Håndbold Aps dannet. En direktør blev ansat på fuldtid, og hans opgave var at sikre klubben en plads i toppen af dansk herrehåndbold inden for en overskuelig årrække.

I sæsonen 2007/2008 rykkede herreholdet op i 2. division, og Søren Herskind blev ansat som træner for holdet i fire år med Klavs Bruun Jørgensen som hjælpetræner. I sæsonen 2008/2009 rykkede AG Håndbold op 1. divisonen. Den 15. juni 2009 blev det på et pressemøde offentliggjort, at klubben havde hentet landholdsspilleren Lars Jørgensen tilbage til Danmark fra den spanske klub Portland San Antonio. Sammen med en række talenter skulle han hjælpe AG Håndbold med at rykke op i Håndboldligaen.

Dette lykkedes i løbet af en enkelt sæson, idet klubben vandt 1. division. Samtidig havde AG Håndbold fra sommeren 2010 fusioneret med FCK Håndbold, så holdet fremover blev kendt som AG København. Da FCKs licens ikke fulgte med til det nye hold, så det var AG Håndbolds oprykning, der sikrede den nye klub pladsen i Håndboldligaen i 2010/11. Samtidig kunne AG Håndbold ikke deltage i europæiske turneringer.

Andre 

Kommende spillere til sæsonen 10/11 bliver bl.a. Mikkel Hansen, Joakim Boldsen, René Toft Hansen og Stefan Hundstrup

Noter 

Håndboldklubber i Danmark
Sport i Glostrup
Sport i Albertslund
Etableret i 2000
Ophørt i 2010